Beñat Dagorret

Beñat DagorretFrantsesez Bernard. (Makea, 1927ko urtarrilaren 31 – 1993ko ekainaren 29a) idazle eta irakasle euskaltzalea izan zen.

 Biografia 
1927an Makea Ameztoia etxaldean jaio zen; gurasoak Domingo Dagorret eta Mari Goiti zituen eta zortzi seme-alabaren artean gazteena zen. Ikasketak Makeako eskolan eta Hazparne, Uztaritze eta Baionako apaizgaitegietan egin zituen; haietan Piarres Lafitte, Etienne Salaberri edota Piarres Narbaitz izan zituen irakasle.

Parisera hamabi bat urtez egon zen. Han lanbidez aireportuko bulegoetan aritu zen eta aldi berean euskal diasporaren ekimenetan engaiatu zen; Herria astekarian lehen eta Elgar hilabetekarian gero artikuluak idazteari ekin zion. Parisko Eskual Etxeak antolatutako ikastaroetako lehen euskara irakasleetakoa izan zen eta Etxeko lehen idazkaria izan zen. Parisko urteetan Mari Terexa Arkondo lekondarrarekin ezkondu zen; bikoteak bi seme-alaba izan zituen, Dominique (Paris, 1959) eta Anita (Baiona, 1961).

1960an Euskal Herrira itzuli zen eta familia Baionan bizi izan zen. Euskarazko artikuluak idazten jarraitu zuen, aipatu Herria astekarian eta Basque-Éclair egunkari sortu berrian; euskara irakasten (metodo bat ere asmatu zuelarik) segitu zuen eta helduei Baionako Euskal Museoan zein gazteei Uztaritzeko seroren ikasketxean eskolak eman zituen.

Bizitokiz aldatu eta Donapaleura joan ziren, Jean Errekart diputatuak deiturik. Lur Berrin hasi zen lanean. Kazetaritza ez zuen utzi eta Basque-Éclair desagertu zenean, argitalpen hau irentsi zuen Sud Ouest egunkarian idatzi zuen.

1993an hil zen. Makea sorterrian ehortzi zuten.

 Lanak 
 Ipuinak 
 Egan aldizkarian ipuin batzuk argitaratu zituen 1960anBeñat Dagorreten ipuin baten erreferentzia Ibiñagabeitia Proiektuaren webgunean..

 Itzulpena 
 Beilaria, zertan da gaua?Liburuaren erreseina Elkarren webgunean.. Bernard Darricau baionesaren Veilleur, où en est la nit? eleberriaren itzulpena, egile honek eskatuta. Itzulpena zenbait urtez Piarres Xarritonen esku egon eta gero Elkarrek 2000n argitaratuta. Liburuaren aitzin-solasa..
 Izan xumeaIzan xumea Sudoc katalogoan.. Jeanne Monteilen Passé simple lanarena. Edizio elebiduna. Vents et marées aldizkariaren zenbaki berezia, 1987ko martxoa. ISSN 0154-6473.

 Euskara metodoa 
 Apprenons à parler le Basque, autoedizioa, Imprimerie de la Basse-Navarre, Donapaleu, 1969. Launa liburu eta disko.

 Erreferentziak 

 Ikus, gainera 
 Herria
 Lur Berri

 Kanpo loturak 

Kategoria:Makearrak
Kategoria:Euskal idazleak
Kategoria:Lapurdiko idazleak
Kategoria:Euskal Herriko itzultzaileak
Kategoria:Lapurdiko irakasleak
Kategoria:Euskal kazetariak
Kategoria:Lapurdiko kazetariak